**PRIMĂRIA MUNICIPIULUI PLOIEȘTI**

**DIRECȚIA GENERALĂ DE DEZVOLTARE URBANĂ**

**COMPARTIMENTUL DEZVOLTARE URBANĂ ȘI METROPOLITANĂ**

**Piața Eroilor nr. 1A**

**Tel./Fax: 0244 596128**

**Nr. înregistrare: 307055/ 20.10.2020**

APROBAT

ARHITECT ȘEF,

Arh. Veronica RĂDUNĂ

**R A P O R T**

Privind informarea și consultarea populației pentru documentația:

**Plan urbanistic zonal:**

**„SCHIMBARE DESTINAȚIE TEREN DIN ZONĂ CU DESTINAȚIE SPECIALĂ ÎN ZONĂ LOCUINȚE ȘI RIDICARE RESTRICȚIE DE CONSTRUIRE ÎN VEDEREA EDIFICĂRII A TREI CONSTRUCȚII, FIECARE CU CÂTE DOUĂ LOCUINȚE (CUPLATE), P+2+M”**

**OBIECTIVUL CONSULTĂRII:**

Stabilirea impactului asupra populației privind construirea pe terenul de 1100 mp (din acte), aparținând S.C. DONER HOUSE AMS EXIM S.R.L., încadrat conform P.U.G. în zonă specială, a șase locuințe dispuse în trei construcții (cuplat), P+2+M.

Astfel, numai pe terenul beneficiarului, sunt propuse următoarele: UTR N22a (Lmx – zonă locuințe cu regim mixt de înălțime); P.O.T. = 50%; C.U.T. = 1.5.

**METODOLOGIA FOLOSITĂ:**

PERIOADA CONSULTĂRII: **24.08. – 07.09.2020**

ORGANIZATOR: S.C. DONER HOUSE AMS EXIM S.R.L.

BAZA LEGALĂ: Legea 350/2001, art. 57 și 63

LOCUL DESFĂȘURĂRII CONSULTĂRII: str. Prof. Ion Th. Grigore nr. 12 și

* Piața Eroilor 1A, sediul D.G.D.U.,
* [www.ploiesti.ro](http://www.ploiesti.ro) (*Activitatea de informare și consultare a populației* pentru documentațiile de urbanism și/sau amenajarea teritoriului/P.U.Z./faza de elaborare propuneri).

DOCUMENTELE SUPUSE CONSULTĂRII SE GĂSESC LA:

* Sediul D.G.D.U.: memoriu de prezentare, planșe cu încadrare în localitate, situația existentă, propunere, etc.;
* Str. Prof. Ion Th. Grigore – panou de informare.

GRUPURI ȚINTĂ PENTRU IDENTIFICARE:

* Au fost transmise 17 notificări către persoane fizice, respectiv către Direcția Gestiune Patrimoniu, care au în proprietate sau în administrare imobile în zona de studiu.

PARTICIPANȚI / ASPECTE DISCUTATE:

La Direcția Generală de Dezvoltare Urbană, au fost înregistrate notificări de la:

* TIBERIU MIHAI GHICA în calitate de delegat pentru încă nouă persoane (nr. 305871 / 08.09.2020), făcându-se referire la faptul că lucrările pentru imobilelel propuse pot aduce prejudicii d.p.d.v. structural clădirii în care aceștia locuiesc și că deschiderea la stradă a terenului de la nr. 12 ar fi alta decât cea menționată în documentație.

La aceste obiecții, elaboratorul P.U.Z. a formulat un răspuns ce a fost transmis petenților, aceștia nemaiînaintând drept replică nici o altă adresă.

* LUNGU LIVIU SILVESTRU și CHIRAN GRIGORE (nr. 305728 / 01.09.2020).

În urma acestei notificări, conform completării documentației nr. 307055 / 20.10.2020, s-a prevăzut o distanță de 1m cu plantații de protecție între calcanul aflat pe limita estică de proprietate și locurile de parcare propuse. De asemenea se vor face plantații compensatorii la defrișările întreprinse pe terenul beneficiarului.

Modificările au fost transmise petenților, iar aceștia nu au mai înregistrat altă adresă.

**CONCLUZIE:**

Se consideră că procedura de informare și consultare a populației a fost desfășurată conform prevederilor legale și se poate trece la următoarea etapă în procesul de avizare și aprobare a documentației de urbanism în cauză.

Întocmit: arh. Ioana DESPA

DIRECTOR ADJUNCT,

Ing. Rita Marcela NEAGU